CELEX: 32022D0986
Language: sl
Date: 2022-06-23 00:00:00
Title: Izvedbeni sklep Komisije (EU) 2022/986 z dne 23. junija 2022 o neodobritvi N-(3-aminopropil)-N-dodecilpropan-1,3-diamina kot obstoječe aktivne snovi za uporabo v biocidnih proizvodih 8. vrste proizvodov (Besedilo velja za EGP)

24.6.2022   
               
               
                  SL
               
               
                  Uradni list Evropske unije
               
               
                  L 167/111
               
            
         IZVEDBENI SKLEP KOMISIJE (EU) 2022/986
         z dne 23. junija 2022
         o neodobritvi N-(3-aminopropil)-N-dodecilpropan-1,3-diamina kot obstoječe aktivne snovi za uporabo v biocidnih proizvodih 8. vrste proizvodov
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 528/2012 Evropskega parlamenta in Sveta z dne 22. maja 2012 o dostopnosti na trgu in uporabi biocidnih proizvodov (1) ter zlasti člena 89(1), tretji pododstavek, Uredbe,
         ob upoštevanju naslednjega:
         
                     (1)
                  
                  
                     Delegirana uredba Komisije (EU) št. 1062/2014 (2) določa seznam obstoječih aktivnih snovi, ki jih je treba oceniti zaradi njihove morebitne odobritve za uporabo v biocidnih proizvodih. Ta seznam vključuje N-(3-aminopropil)-N-dodecilpropan-1,3-diamin (št. ES: 219-145-8; št. CAS: 2372-82-9).
                  
               
                     (2)
                  
                  
                     N-(3-aminopropil)-N-dodecilpropan-1,3-diamin je bil ocenjen za uporabo v biocidnih proizvodih 8. vrste proizvodov (pripravki za zaščito lesa), kot je opredeljena v Prilogi V k Direktivi 98/8/ES Evropskega parlamenta in Sveta (3), ki ustreza 8. vrsti proizvodov, kot je opredeljena v Prilogi V k Uredbi (EU) št. 528/2012.
                  
               
                     (3)
                  
                  
                     Portugalska je bila imenovana za državo članico poročevalko in njen ocenjevalni pristojni organ je 9. novembra 2005 Komisiji predložil poročilo o oceni skupaj s svojimi ugotovitvami. Po predložitvi poročila o oceni so potekale razprave na tehničnih sestankih, ki jih je organizirala Komisija, po 1. septembru 2013 pa Evropska agencija za kemikalije (v nadaljnjem besedilu: Agencija).
                  
               
                     (4)
                  
                  
                     Iz člena 90(2) Uredbe (EU) št. 528/2012 je mogoče izpeljati, da bi bilo treba snovi, katerih ocena je bila v državah članicah pripravljena do 1. septembra 2013, oceniti v skladu z določbami Direktive 98/8/ES.
                  
               
                     (5)
                  
                  
                     Odbor za biocidne proizvode v skladu s členom 75(1) Uredbe (EU) št. 528/2012 pripravi mnenje Agencije o vlogah za odobritev aktivnih snovi. Odbor za biocidne proizvode je v skladu s členom 7(2) Delegirane uredbe (EU) št. 1062/2014 2. decembra 2020 (4) sprejel mnenje Agencije ob upoštevanju ugotovitev ocenjevalnega pristojnega organa.
                  
               
                     (6)
                  
                  
                     Iz tega mnenja je mogoče izpeljati, da se lahko pričakuje, da biocidni proizvodi 8. vrste proizvodov, ki vsebujejo N-(3-aminopropil)-N-dodecilpropan-1,3-diamin, ne izpolnjujejo meril iz člena 5(1), točka (b), Direktive 98/8/ES, ki ustrezajo merilom iz člena 19(1), točka (b), Uredbe (EU) št. 528/2012, saj so bila ugotovljena nesprejemljiva tveganja za zdravje ljudi, ob čemer ni bil ugotovljen noben ustrezen ukrep za zmanjšanje tveganja.
                  
               
                     (7)
                  
                  
                     V razpravah s predstavniki držav članic v Stalnem odboru za biocidne proizvode se je štelo, da so bili pri ocenjevanju upoštevani realno najslabši pogoji in da omejitev števila ciklov obdelave lesa na dva cikla na dan na izvajalca dejavnosti zaradi težav pri izvrševanju in nadzoru ne bi bil ustrezen ukrep za zmanjšanje ugotovljenih tveganj za zdravje ljudi na sprejemljivo raven.
                  
               
                     (8)
                  
                  
                     Ob upoštevanju mnenja Agencije in razprav v Stalnem odboru za biocidne proizvode N-(3-aminopropil)-N-dodecilpropan-1,3-diamina ni primerno odobriti za uporabo v biocidnih proizvodih 8. vrste proizvodov.
                  
               
                     (9)
                  
                  
                     Ukrepi iz tega sklepa so v skladu z mnenjem Stalnega odbora za biocidne proizvode –
                  
               SPREJELA NASLEDNJI SKLEP:
         
            Člen 1
            N-(3-aminopropil)-N-dodecilpropan-1,3-diamin (št. ES: 219-145-8; št. CAS: 2372-82-9) se ne odobri kot aktivna snov za uporabo v biocidnih proizvodih 8. vrste proizvodov.
         
         
            Člen 2
            Ta sklep začne veljati dvajseti dan po objavi v Uradnem listu Evropske unije.
         
         
            V Bruslju, 23. junija 2022
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 167, 27.6.2012, str. 1.
         
            (2)  Delegirana uredba Komisije (EU) št. 1062/2014 z dne 4. avgusta 2014 o delovnem programu za sistematično preverjanje vseh obstoječih aktivnih snovi, ki jih vsebujejo biocidni proizvodi, iz Uredbe (EU) št. 528/2012 Evropskega parlamenta in Sveta (UL L 294, 10.10.2014, str. 1).
         
            (3)  Direktiva 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet (UL L 123, 24.4.1998, str. 1).
         
            (4)  Mnenje Odbora za biocidne proizvode o vlogi za odobritev aktivne snovi: N-(3-aminopropil)-N-dodecilpropan-1,3-diamin, vrsta proizvoda: 8, ECHA/BPC/270/2020, sprejeto 2. decembra 2020.